**UPIS U SREDNJE ŠKOLU ZA ŠK.GOD. 2017./18.**

I ove školske godine su e-upisi u srednje škole. Prijava kandidata u sustav, provjera točnosti podataka, prijava obrazovnih programa, to su prvi koraci koje treba napraviti prema uputama i rokovima o kojima će učenike pravovremeno izvijestiti škola.

**PLAN AKTIVNOSTI U PODRUČJU PROFESIONALNE ORIJENTACIJE:**

-informativni razgovor na Satu razrednika i izjašnjavanje učenika o njihovim željama(realizirano)

-provođenje ankete o interesu učenika 8.razreda o upisu u srednju školu (realizirano)

-informiranje o kriterijima bodovanja, uvjetima i postupku prijave (realizirano)

-upućivanje učenika sa zdravstvenim teškoćama u Službu profesionalne orijentacije (realizirano)

-informiranje učenika o rokovima važnim za postupke koje treba na vrijeme obaviti

(informacije koje dobivamo od Ministarstva prosljeđujemo učenicima)

-roditeljski sastanak na temu Upis u srednju školu (10.5.2017.)

**ZAJEDNIČKI ELEMENTI VREDNOVANJA ZA UPIS:**

-prosjeci svih zaključnih ocjena nastavnih predmeta na dvije decimale u posljednja četiri razreda osnovnog obrazovanja

-za upis u programe za stjecanje strukovne kvalifikacije i programe obrazovanja za vezane obrte u trajanju od najmanje tri godine, vrednuju se i zaključne ocjene u posljednja dva razreda osnovnog obrazovanja iz nastavnih predmeta Hrvatski jezik, Matematika i prvi strani jezik

-za upis u gimnazijske programe kao i programe obrazovanja za stjecanje strukovne kvalifikacije u trajanju od najmanje četiri godine, vrednuju se zaključne ocjene u posljednja dva razreda iz Hrvatskog, Matematike i prvog stranog jezika te dvaju nastavnih predmeta važnih za nastavak obrazovanja. Srednje škole mogu odrediti još po dva predmeta koja se boduju za upis. Bodovni prag (najmanji broj bodova koje kandidat mora imati) mogu u natječaju za upis odrediti srednje škole

**DODATNI BOD:**

-Kandidati koji žive u otežanim uvjetima obrazovanja (dodaje se jedan bod na ukupan broj bodova)

-ako kandidat živi uz jednog ili oba roditelja s dugotrajnom teškom bolesti

-ako živi uz dugotrajno nezaposlena oba roditelja

-ako živi uz samohranog roditelja te posjeduje rješenje Centra za socijalnu skrb

-ako je kandidatu jedan roditelj preminuo

Za ostvarenje navedenih prava kandidat je dužan priložiti odgovarajuća rješenja, potvrde ili druge dokumente:

-liječničku potvrdu o dugotrajnoj težoj bolesti

-potvrdu o dugotrajnoj nezaposlenosti oba roditelja

-potvrdu ili rješenje o korištenju socijalne pomoći

-presliku smrtovnice

-potvrdu nadležnog centra za socijalnu skrb da je kandidat korisnik socijalne skrbi

**\*NAPOMENA:** UVJETI ZA DODATNI BOD VRIJEDILI SU ZA PROŠLU ŠK.GOD.U SLUČAJU IZMJENA NAKON OBJAVE UVJETA IZVJESTIT ĆEMO PRAVOVREMENO.

**-MJERILA I POSTUPCI ZA IZBOR I UPIS U PROGRAME OBRAZOVANJA ZA STJECANJE STRUKOVNE KVALIFIKACIJE U TRAJANJU OD TRI GODINE:**

-za obrtnička zanimanja potrebno je obaviti liječnički pregled i dobiti liječničku svjedodžbu od liječnika Medicine rada

-nakon utvrđene ljestvice poretka kandidata za upis kandidati su dužni u roku od 7 dana dostaviti školi Ugovor o naukovanju

-potrebno je sklopiti Ugovor o naukovanju s licenciranim obrtnikom (u Narodnim novinama kupiti 4 primjerka ugovora (1 za roditelja, 1 za obrtnika, a 2 za školu, od čega 1 za Obrtničku komoru). Osim ugovora obrtniku je potrebno donijeti na uvid ovjerenu presliku svjedodžbe 8. razreda, te liječničku svjedodžbu Medicine rada.

**-VAŽNO! KORISNE I DETALJNE INFORMACIJE MOŽETE POGLEDATI NA PORTALU.**

[**http://upisi.weebly.com**](http://upisi.weebly.com)

**SREDNJE ŠKOLE NA NAŠEM PODRUČJU:**

-Gimnazija i strukovna škola Jurja Dobrile, Pazin

-Pazinski kolegij – klasična gimnazija, Pazin

-Srednja škola Zvane Črnja, Rovinj

-Strukovna škola Eugena Kumičića, Rovinj

-Strukovna škola, Pula

-Industrijsko-obrtnička škola, Pula

-Škola za turizam, ugostiteljstvo i trgovinu, Pula

-Ekonomska škola, Pula

-Tehnička škola, Pula

-Gimnazija, Pula

-Medicinska škola, Pula

-Škola primijenjenih umjetnosti i dizajna, Pula

**INTERES OSMAŠA NAŠE ŠKOLE ZA UPIS:**

-Tehnička škola (5 učenika)

-Opća gimnazija (4 učenika)

-Škola za turizam, ugostiteljstvo i trgovinu (1 učenik)

-Ekonomska (2 učenika)

-Industrijsko-obrtnička škola (1 učenik)

-i još poneki učenik koji se još nije odlučio…

**-Važni dokumenti:**

**-Pravilnik** o elementima i kriterijima za upis u srednju školu (kriteriji, način bodovanja, posebni uvjeti vrednovanja, učenici sa zdravstvenim teškoćama, predmeti posebno važni za upis…) – nalazi se na stranicama koje su važne za upis u srednju([www.mzos.hr](http://www.mzos.hr), Upisi.hr…)

**-Odluka** o upisu u srednju školu (**datumi,** natječaj, prijava, predmeti značajni za upis…) –objavljuje se krajem 5.mjeseca (prošle šk.god Odluka je objavljena 20.5.)

**Zadatak je učenika 8.razreda:**

-kod tajnice škole zatražiti korisničko ime i lozinku od CARNET-a jer se samo s tim podacima možete prijaviti u sustav (kad to bude omogućeno)

-kada unesete tražene podatke, dobit ćete poruku na mobitel s lozinkom

-lozinku prepisati i spremiti na sigurno mjesto jer svaki sljedeći put će vam kod prijave tražiti lozinku

-informirati se, pratiti novosti na internetu, na stranicama srednjih škola potražiti podatke koji su važni za kandidata, Dani otvorenih vrata srednjih škola…

**Upisi.hr**

Upisi.weebly.com

Brošura za upis

Portal „Upisi u srednju 2017./2018.“

Svim učenicima 8.razreda želimo da sa što manje stresa upišu srednje škole i programe koje to žele. SRETNO!